text: Stor begejstring for Den Lille Havfrue
  21 juli 2014 kl. 07.32
  Anmelderne giver generelt top-karakterer for Fredericia Teaters opsætning af Den Lille Havfrue.
  Musicalen havde premiere i Operaen i København i torsdags.
  I løbet af weekenden er anmeldelserne kommet ? og de er gode.
  Forestillingen får seks ud af seks stjerner i Politikens Lokalaviser, Fredericia Dagblad, Vejle Amts Folkeblad og Fredericia Avisen.
  I mange af de landsdækkende aviser uddeles der fem stjerner til forestillingen: Det gælder Jyllands-Posten, Berlingske og Børsen.
  Fem stjerner er der også fra Jyske Vestkysten, Frederiksborg Amts Avis, Cphculture.dk og Q.dk.
  I Politiken får Den Lille Havfrue fire stjerner.
  Forestillingen spiller indtil 17. august i Operaen i København.
  Fra den 28. august til 1. oktober spilles den på Fredericia Teater.
  